**FORMULAR ZA PRIJAVU / NAGRADA ZA INOVATIVNE NASTAVNIKE/CE 2017.**

|  |  |  |
| --- | --- | --- |
| 1. **LIČNI PODACI** | | |
| |  | | --- | | C:\Users\Verica\Desktop\greška\IMG_20171013_110317_902.jpg | | * 1. IME I PREZIME   Verica Gligović i Sandra Koprenović | |
| 1. ADRESA   Put srpskih branilaca 408, Zalužani i Vojvode Mišića bb, Čelinac | |
| 1. TELEFON   +38766421276 (Verica) +38765967999 (Sandra) | |
| 1. E-MAIL ADRESA   [ricavegli@gmail.com](mailto:ricavegli@gmail.com) i [sandra.koprenovic@gmail.com](mailto:sandra.koprenovic@gmail.com) | |
| 1. ZVANJE   Profesor srpskog jezika i književnosti (Verica)  Profesor matematike, fizike i informtike (Sandra) | |
| 1. **RADNO MJESTO** | | |
| * 1. Naziv ustanove: | | JU OŠ „Zmaj Jova Jovanović“, Banja Luka |
| 1. Adresa: | | Branka Zagorca 1 |
| 1. Telefon: | | 051/ 431-770 |
| 1. Posao koji obavljate: | | Nastavnica srpskog jezika i nastavnica informatike |
| 1. Razred ili uzrast djece sa kojom radite: | | VI – IX |
| 1. Godine staža: | | 5 (Verica), 20 (Sandra) |
| 1. **MOJA PEDAGOŠKA UVJERENJA** | | |
| Biti učitelj, odnosno nastavnik, je sveto zanimanje. Toga treba da budu svjesni prvo učitelji i nastavnici, a onda i svi ostali. Naši današnji učenici, sutra mogu biti takođe profesori, mogu biti pravnici, advokati, ekonomisti, kozuli, inženjeri, predsjednici država... Mogu biti šta god požele! Naša dužnost i obaveza je da ih tome naučimo – DA MOGU SVE.  Ipak, šta god da postanu, sa sobom u život nose jedan dio nas, naše riječi, postupke, savjete. Naša je obaveza takođe, da ih osim lekcija, koje svakodnevno predajemo, naučimo i da budu dobri ljudi, da nemaju predrasude, da ne klasifikuju druge po vjeri, naciji, boji kože ili kose, niti po materijalnom statusu, originalnim ili kineskim patikama, da ne mrze, nego da vole, i da ljude isključivo dijele na dobre i loše, te da su svi dobri dok se ne dokaže suprotno.  Nastavnik je nešto između roditelja i prijatelja, osoba od povjerenja, kojoj će se učenik obratiti za pomoć, ako se nađe u problemu, ili od koje će tražiti savjet. Povjerenje je jako važno u odnosu između učenika i nastavnika. Zato nastavnik mora biti iskren i to je ono što djeca uvijek prepoznaju i cijene.  Biti nastavnik danas, znači ići u korak s vremenom i ponuditi učenicima zanimljive časove, na kojima im neće biti dosadno i u kojima će i sami rado učestvovati. Moderne tehnologije nam danas pružaju razičite mogućnosti realizacije nastavne prakse. | | |
| 1. **INOVATIVNA PRAKSA** | | |
| NASLOV/NAZIV: | | Sigurnost djece na internetu |
| KRATAK OPIS PRAKSE  (do 200 riječi - jedan paragraf): | | Živimo u vremenu u kojem učenici na internetu mogu pronaći sve što ih zanima. Međutim, internet je takođe mjesto na kojem vrebaju različite opasnosti. Svjesni ovoga, a potaknuti inicijativom Ombudsmana za djecu u BiH, odlučili smo, na različite, a zanimljive načine, neke od tih opasnosti predstaviti našim učenicima. Projektu smo se priključili 2015. godine i od tada smo u ovoj oblasti postigli zapažene rezultate. Voditelj dramske sekcije Verica Gligović osmislila je i s učenicima starijih razreda realizovala predstavu pod nazivom „Greška“ po scenariju prof. Igora Davidovića, a članovi informatičke sekcije su uz pomoć voditelja sekcije, nastavnice Sandre Koprenović, snimili film o navedenoj problematici. Obje sekcije su na Sajmu mladih inovatora 2015. godine – INOST 2015 osvojile srebrne medalje. Ombudsman za djecu u BiH je pozvao članove dramske sekcije da predstavu „Greška“ izvedu u banjalučkom Domu omladine 7.2.2016.g. na Dan zaštite djece na internetu. Učenik VII razreda, Mateo Petrović,inače član informatičke sekcije je uz pomoć nastavnice Sandre Koprenović na Sajmu mladih inovatora 2016. godine – INOST 2016 osvojio zlatnu medalju za animirani film na istoimenu temu.  Baveći se ovom problematikom iz godine u godinu, shvatili smo da smo izabrali pravi način, jer su učenici mnogo više zainteresovani i za dramsku i za informatičku sekciju nego prethodnih godina. Takođe nam je jasno da smo na ovaj način postigli mnogo bolje rezultate u shvatanju opasnosti koja prijeta s interneta, te da je učenicima na zanimljiv način predstavljeno nešto o čemu bi im inače bilo dosadno slušati. Primjeri su apsolutno primjenjivi na sve sredine, za djecu osnovnoškolskog uzrasta, a problem je svake godine sve aktuelniji. |
| KATEGORIJA (Molim Vas da označite odgovarajuću kategoriju | | Predmetni nastavnici |

**DETALJAN OPIS:**

|  |
| --- |
| **POLAZIŠTA**  Potaknuti inicijativom Ombudsmana za djecu u BiH 2015. godine, kao škola smo se uključili u projekat „Zaštita djece na internetu“. Opasnosti koje vrebaju s interneta sve veći su problem današnjice. Naša dužnost je bila da na kreativan i zanimljiv način skrenemo pažnju na njih i ukažemo na probleme. Verica Gligović, voditelj dramske sekcije, osmislila je predstavu „Greška“ u kojoj su učestvovali učenici starijih razreda, a učenici, članovi informatičke sekcije, su iz pomoć nastavnica Sandre Koprenović i Verice Gligović snimili i montirali kratki igrani film. Sljedeće godine 2016. dramska sekcija sa „Greškom“ ima mnogo zapaženih nastupa, a informatička sekcija ponovo radi film, ali ovog puta animirani. |
| **CILJ I ŽELJENI ISHODI**  Željeli smo na kreativan način ukazati na probleme koji se dešavaju neopreznoj djeci na internetu i samu djecu uključiti u realizaciju projekta. Jedan od ciljeva je bio zainteresovati učenike, naučiti ih nečemu, a da oni toga nisu ni svjesni. Radeći na projektu, osmislili smo predstavu i 2 filma (igrani i animirani) sa željom da sve što uradimo ne ostane samo u našoj školi, nego da izađe u javnost, bude zapaženo i predstavljeno što većem broju djece, jer je problem koji smo obrađivali sve više prisutan u društvu. |
| **DETALJAN OPIS REALIZACIJE**  Predstava „Greška“  Zamišljeno je da u predstavu, po mogućnosti, bude uključen i poneki problematičan učenik, onaj kojem je teže držati pažnju na časovima. Takvi su često omiljeni u društuvu, a rijetko su uključeni u vannastavne aktivnosti. Njihov angažman, budio je veliko interesovanje za predstavu. Kod nas se ovo pokazalo kao dobitna kombinacija.  Priča govori o dječaku Marku, koji prolazi kroz težak period zbog razvoda roditelja. Marko provodi vrijeme na Fejsbuku i nada se da će preko raspusta uspjeti pronaći neki poslić kako bi majci olakšao tešku finansijsku situaciju.  S druge strane imamo Mrkija, koji je odrastao u domu za nezbrinutu djecu, radi za poznatog, opasnog narko – šefa, prodajući drogu i vrbujući nove preprodavce.  Marko na prevaru biva uvučen u začarani krug droge i nezakonitog načina života.  Kad je shvatio šta ga je snašlo već je bilo kasno i nije se mogao izvući. Na kraju biva uhapšen i zatvoren.  Predstava je multimedijalna, prati je odgovarajuća PowerPoint prezentacija sa zvučnim efektima.  Uloge su pažljivo dodijeljene učenicima, s obzirom na to da se radi o delikatnom tekstu, te da su likovi na socijalnim marginama društva.  Tekstovi su vrlo brzo naučeni napamet i uvježbani. Scenski nastup ima posebnu ulogu u nastavi književnosti jer podrazumijeva kompletan rad na tekstu gdje imamo doživljajnu i umjetničku interpretaciju, imaginaciju i izražavanje emocija. Učenici su svoje uloge veoma ozbiljno shvatili i predstava je u kratkom roku postavljena na scenu.  Prvi put je izvedena pred učenicima naše škole, čije oduševljenje je teško opisati. Aplauz je trajao vječno, a utisak koji je predstava na njih ostavila je trajao dugo nakon izvođenja. To se moglo primijetiti po njihovim komentarima, pitanjima i interesovanju da se predstava ponovo izvede. Nakon drugog izvođenja u našoj školi, gostovali smo u mnogim banjalučkim osnovnim školama, osvojili srebrnu medalju na Inostu 2015 i nastupali u Domu omladine povodom Svjetskog dana zaštite djece na internetu. Predstava je uvrštena u stalni školski repertoar i uvijek je za nju veliko interesovanje, jer svake godine radimo audiciju za nove glumce, što je na neki način čini posebnom.  Scenario i snimak predstave dostavljamo u prilogu.  Igrani film  Učenici su nakon istraživanja „Računar ili drug“ došli na ideju da snime film koji se sjajno uklopio u projekat „Zaštita djece na internetu“. Radnja prati djevojčicu koja počinje da se dopisuje s nepoznatim muškarcem. Pod njegovim uticajem, na društvenim mrežama objavljuje svoje fotografije, koje inače ne bi objavila i zbog kojihbiva odbačena od društva.  Učenici informatičke sekcije su napravili PowerPoint prezentaciju sa detaljnim koracima izrade filma, kao i rezultatima istraživanja koje je prethodilo filmu. Film je osvojio srebrnu medalju na INOSTu 2015. U prilogu dostavljamo PowerPoint prezentaciju, te poveznicu za video zapis.  Animirani film „Loše strane interneta“  Mateo Petrović, učenik VII razreda i član informatičke sekcije, uradio je zanimljiv kratki animirani film u kojem je glavni junak on sam, kao jedanaestogodišnjak. Priča je plod njegove mašte i jako je interesantna. Informatična sekcija je uradila PowerPoint prezentciju, s detaljnim koracima izrade animiranog filma, koju dostavljamo u prilogu zajedno s poveznicom video zapisa. |
| **EFEKTI; POSTIGNUTI REZULTATI**  Kao što smo naveli u ciljevima, željeli smo da predstava i filmovi izađu iz naše štole i budu prikazani što većem broju mladih osoba. Veoma smo ponosni na činjenicu da smo to i postigli, te da ni pozitivne reakcije na sve što smo uradili nisu izostale. Sve ovo nismo radili i ne radimo zbog nagrada i priznanja, nego isključivo zbog jačanja svijesti roditelja i djece o opasnostima koje vrebaju s interneta, ali i to da je kvalitet u radu neko prepoznao nas posebno veseli.  INOST 2015 – srebrna medalja 2x („Greška“ i igrani film)  INOST 2016 – zlatna medalja (Animirani film)  U prilozima dostavljamo fotografije diploma i medalja kao i fotografije s raznih nastupa. |
| **Dodatni komentari i sugestije drugim nastavnicima koji bi željeli implementirati vašu ideju**  Riječ direktora:  Statistički podaci, na osnovu provedenih istraživanja, kazuju nam da 95% djece koristi internet, imaju Facebook profil i više od 100 ( sto) prijatelja, od kojih većinu ne znaju, te da je svako peto dijete u BiH primilo poruku neprimjerenog karaktera;  prosječna dob prvog izlaganja djeteta pornografskom ( i svakom drugom štetnom) sadržaju na internetu je 11(!) godina, a najčešća dobna grupa koja prima zahtjeve nečasne prirode je između 10 i 12 godina!  Osnovna škola „Zmaj Jova Jovanović“ je , prepoznavši narastajući problem, odlučila da djeluje na preventivnom suzbijanju problema kao najefikasnijem načinu da se spriječe neželjeni ishodi i to na učenicima prihvatljiv i zanimljiv način. Sprovedene aktivnosti u našoj školi su dobar primjer navedenog.  U školi smo, zajedno sa udruženjem „ Porodična mreža“ organizovali i edukativnu radionicu  „ZA bezbjedan internet-ZA bezbjedno djetinjstvo“ na koju smo pozvali 20 učenika V-og razreda zajedno sa roditeljima i na kojoj smo otvoreno razgovarali o iskustvima kao i o načinima kako da se zaštite ako dođu u opasnu situaciju i kome da se obrate za pomoć.  Naravno da niko ne želi negirati neslućene i pozitivne mogućnosti koje pruža internet kao najveći izum XX vijeka, ali kontrola korišćenja je neophodna kao i permanentna upozorenja i roditeljima i djeci na opasnosti kojima su izloženi.  Svaki korak preduzet pozitivnim usmjeravanjem mladih generacija od velikog je značaja za budućnost svih nas. |
| **REFERENCE** *(Korišteni izvori)* |

**PRILOZI**

**LINKOVI SA SNIMLJENIM MATERIJALIMA:**

[**https://vimeo.com/240153520**](https://vimeo.com/240153520)

[**https://vimeo.com/240073563**](https://vimeo.com/240073563)

[**https://vimeo.com/240074102**](https://vimeo.com/240074102)

Vaše priloge dostavite zajedno sa prijavom na mail adresu [boris@coi-stepbystep.ba](mailto:boris@coi-stepbystep.ba)

Molimo vas da priloge imenujete tako da postoji jasna poveznica sa praksom koju aplicirate.